****

**Факултет: Мениджмънт и Маркетинг**

**Специалност: Бизнес информатика  
  
**Доклад

***На Тема***

Развитие на информационната индустрия в България-статистически данни

***Изготвил: Моника Данаилова Спасова***

***Фак. № 115430***

***Учебна година: 2012/2013***

***Гр. Свищов***

Съдържание:

Същност на информационната индустрия……………………………1

Статистически данни на Българският пазар на софтуер за бизнеса – тенденции, продукти, доставчици………………………1

Под мотото на ОП “Конкурентоспособност“…………………………1

Реализираните проекти…………………………………………………………5

Тенденции в търсенето………………………………………………………….6

“Облачните” перспективи……………………………………………………..7

Какво предлага пазара……….…………………………………………………9

Перспективи………………………………………………………………………...10

Софтуерната индустрия у нас генерира оборот от около 750 млн. лв. годишно………..…………………………………………………10

България – все така на 51-ва позиция в индекса за развитието на ИКТ……………………………………………………………….11

Информационната икономика се нуждае от милиони ИТ специалисти………………………………………………………………….……..12  
  
Използвана литература……………………………………………………….14

Същност на информационната индустрия

Отрасъл на промишлеността, осигуряващ [информационни услуги](http://tuj.asenevtsi.com/Alfa09/Index.htm).

През 60 - те година на ХХ век американския специалист Ф. Махлуп казва, че  информацията  може да се разглежда като промишлен продукт и производството и - един от отраслите на индустрията.

През 70-те години информационната индустрия зае водеща позиция в промишлеността. Броя на работещите в този сектор бързо нараства. В САЩ половината от трудоспособното население е заета в сферата на обработка на информация.

Информационната индустрия обезпечава:

* Провеждане на научни изследвания;
* Проектно-конструкторската дейност;
* Съответстващо образование;
* Работата на икономическите и статистически организации и т.н.

Статистически данни на Българският пазар на софтуер за бизнеса – тенденции, продукти, доставчици.

След две трудни години за българският пазар на информационни системи за управление на бизнеса, отново сме свидетели на положително развитие. През 2012 г. проектите за внедряване и обновяване на корпоративни информационни решения са с 11% повече отколкото през последната година, сочи традиционното проучване на списание CIO, което проведохме за 15-та поредна година.

На фона на последните две години този резултат е много по-добър. Нека напомним, че през 2010 г. реализираните проекти за внедряване на ERP, CRM, BI и други приложения за управление на бизнеса отбелязаха спад от цели 7%, а през 2011 г. – незначителният ръст от 2%. Също така, по данни от най-новите изследвания на Gartner, ръстът в пазара на бизнес приложенията в глобален мащаб, през последната година е около 10% и следователно развитието на този пазар у нас е в пълен унисон със тенденциите по света.

Под мотото на ОП “Конкурентоспособност“

Оживлението в пазара започна преди малко повече от година и бе предизвикано основно от появилите се нови възможности за финансиране на проекти по оперативна програма „Конкурентоспособност". Сега, 14-15 месеца по-късно, оценките за влиянието на европейското финансиране върху информационната среда на българските предприятия, макар че в по-голямата си част са положителни, не са напълно еднозначни.

[](http://idg.bg/test/cio/2012/10/17/4912-co1.jpg)

“Благодарение на оперативна програма “Конкурентноспособност" популярността на ERP системите и тяхното търсене бележи изключителен ръст”. Програмата изигра и донякъде “просветителска" роля за част от фирмите“, счита Недко Недков, мениджър в Давид Холдинг АД. Неговото мнение се споделя и от други представители на компании, които са сред най-активните доставчици на софтуер за бизнеса у нас. Противоположната теза обаче, също има свои привърженици.


“През миналата година, всички очаквахме 2012г. да отбележи бум на много нови внедрявания, стимулирани от безвъзмездните средства от ЕС. За съжаление обаче, към днешна дата може да отбележим само застой на пазара и сериозно забавяне в изпълнението на процедурата“, коментира Силвия Иванова, маркетинг мениджър, LLP Dynamics.

Управителят на "Юнисофт-инженеринг" Иван Стоянов е на подобно мнение. Според него, пазарът на решения за бизнеса през последната година "като цяло е стабилен с тенденция за намаляване, което е свързано с отрицателното влиание на средствата отпускани по европейски програми".

В същия дух е и коментара на Венелин Димитров, консултант ERP системи, Микроинвест ООД. “Възможността за получаване на финансиране по ОП „Конкурентоспособност” за покупка и внедряване на софтуер за управление на бизнеса е сред основните причини за отчитането на спад в търсенето на такъв тип системи. Това се дължи на факта, че повечето фирми, планирали подобна покупка, се въздържаха от по-нататъшни стъпки в тази насока, докато не станат ясни имената на одобрените бенефициенти за получаване на европейски средства.

Явно, все още е рано да бъде направена окончателна оценка за това, дали ще бъдат оползотворени по най-добрия начин възможностите, които много български компании откриха в европейското финансиране. Така или иначе "пазарният сегмент на софтуера за управление на бизнеса през 2012 г. живее под мотото на ОП Конкурентоспособност. Всички играчи се борят за проекти, очакват тяхното одобрение и се готвят за тяхната реализация. След приключване на процедурите ще е възможно да се направи и анализ", коментира Боряна Томова, директор Маркетинг на АS System.

Реализираните проекти

[](http://idg.bg/test/cio/2012/10/17/4912-co2.jpg)


В тази ситуация, при която нито евро-финансирането, нито друга промяна в икономическия климат, все още няма своето съществено отражение върху пазара, списане CIO проведе традиционното си проучване за търсенето и предлагането на софтуер за управление на бизнеса. В анкетата участваха 43 компании, които разработват и внедряват над 100 софтуерни продукта. 37 от участниците в анкетата, предоставиха данни, както за предлаганите от тях софтуерни решения, така и за броя на реализираните внедрявания.

Въпреки все още силно органичаваните бюджети за развитие на информационната среда, през 2012 г. българските доставчици на бизнес софтуер са реализирали средно по 7 проекта – т.е. приблизително, колкото през през предкризисната 2008 г.

Както и през последните 2 години най-много от проектите за внедряване и обновяване на бизнес приложения, са реализирани на базата на български софтуерни продукти от клас ERP (схема 2). Тези резултати не са изненадващи, като се има предвид, че нито в предлагането на пазара, нито във финансовите възможности на корпоративните ИТ потребители са настъпили промени, заради които те да пренасочат предпочитанията си към софтуер от по-висок ценови клас.

Все пак внедряванията на български ERP системи отбелязват малък спад (63% спрямо 68% през м.г.), докато проектите за въвеждане на локализирани ERP системи от международни доставчици през тази година имат по-голям дял (9% спрямо 7% през 2011 г.) и почти постигат пазарното си присъствие от предкризисната 2008 г., когато имаха дял от 10%.

За българския пазар на бизнес софтуер изтичащата вече 2012 г. е забележителна най-вече със съществено повишеният интерес към въвеждането на системи за управление на взаимоотношенията с клиентите (CRM) и системи за бизнес анализи (BI). Внедряванията на този софтуерни решения от този тип, най-сетне могат да бъдат отразени на схема 2 с видимите стойности от 8% и 7%, а не както досега едва маркирани със стойности от 3-4%.

[](http://idg.bg/test/cio/2012/10/17/4912-shema1.jpg)

Тенденции в търсенето

Според участниците в нашето проучване, стартът на повечето проекти за внедряване на бизнес приложения през последната година е мотивиран от стремежа на потребителите да подобрят ключови показатели в своята дейност, включително ефективността, финансовите резултати, взаимоотношенията с клиентите. На този фон по-активно, отколкото преди е търсенето на CRM, BI и мобилни решения, сочат коментарите на българските доставчици на бизнес софтуер.

“Търсят се ERP системи с вградена функционалност за бизнес анализи (BI), CRM, EDI и софтуер за мобилни устройства и BPM. Предпочини са системите, които работят он-лайн и са Web базирани”, обобщава Женя Иванова, експерт “Маркетинг и продажби”, АКСИОР ООД

“Една от тенденциите е, че се засилва интереса към CRM системите. Възможностите за финансиране на такива проекти посредством европейските фондове допълнително стимулират процеса. Все повече фирми осъзнават необходимостта от системите за управление на взаимоотношенията с клиенти. Търсят възможности за контрол над своите търговски и маркетингови екипи и  повишаване на качеството на обслужване на своите клиенти. Това важи в още по- голяма сила за компаниите в сферата на услугите”, коментира Димитър Сарафов, търговски мениджър в ФТС България.

“Наблюдава се засилен интерес към мобилни приложения. Клиентите вече не търсят само базови приложения като поддръжка на електронна поща, календар, а се ориентират и към специфични за техния бизнес приложения. Популярност придобиват приложенията, свързани с организацията на дейностите, като например връзка с клиенти, фактуриране, приемане на поръчки, изпълнение на поръчки, проверка за клиентски цени и наличности”, казва Веселина Тавлиева, директор на дирекция „Бизнес Процесор” в dWare.


Все по-активното внедряване на мобилни приложения е тенденция, която ще продължава да се развива и според Иван Аржентински, управител, ERP.BG. “Безспорно, ключовата тенденция за развитието на бизнес софтуера през следващите години е навлизането на мобилни решения и мобилни версии на популярните ERP и CRM системи. В случая не става въпрос само за някакъв мобилен достъп до софтуерните решения за бизнеса, а за цялостна интеграция и оптимизиране на този клас софтуер за работа с новите мобилни устройства – таблети, смартфони и др.”, отбелязва Аржентински.

[](http://idg.bg/test/cio/2012/10/17/4912-shema2.jpg)

“Облачните” перспективи

Разбира се, икономическите условия определят еднозначно необходимостта компаниите реализиращи проекти за обновяване на информационната си среда да търят добри резултати постигнати с възможно най-малко финансиране. Отчитайки това, българските доставчици на бизнес софтуер предвиждат, че интересът на потребителите към използване на софтуер като услуга (или т.на. SaaS модел) ще бъде все по активно.


“Определено нараства търсенето на интегрирани бизнес решения от висок клас, което е напълно обяснимо – с разширяване на дейностите, предлагания асортимент продукти, броя на доставчици и клиенти се повишават и изискванията и нуждите на бизнеса. Те могат да бъдат посрещнати от система, заложила в себе си доказани и надеждни бизнес практики. Все още цената продължава да бъде водеща при избора. Търсенето на набиращите все по-голяма популярност решения в облака (IaaS, SaaS) нараства и това се дължи главно на по-ниската инвестиция за закупуване на бизнес системи и хардуерна среда, по-високата сигурност на данните и липсата на нужда от поддръжка от страна на клиента, защото всичко се поема от фирмата внедрител”, пояснява Калин Цветанов, управител, Intelligent Systems Bulgaria.

[](http://idg.bg/test/cio/2012/10/17/4912-co6.jpg)

Подобно е мнението и на много други участници в проучването. “Бизнесът все по-смело търси възможността за използване на системи под наем или така наречения „SaaS модел“. С цел намаляване на първоначалната инвестиция в закупуването на ERP системите компаниите ще проучват и търсят модел на работа с лицензи под наем”, казва Димитър Сарафов от ФТС.

“Използването на софтуер в облака отбелязва ръст. Много от малките и средни фирми не желаят или нямат възможност да влагат средства в закупуването на сървъри и изграждането на мрежи, комуникации. Това допринася за повишаване на търсенето на софтуера, като услуга”, коментира Веселина Тавлиева от dWare.

“Навлизането на SaaS (Software as a Service) версиите на ERP решенията се откроява като важна тенденция, но тя не означава изместване на традиционните on-premise системи, а по-скоро появата на още една алтернатива, която ще даде възможност на повече малки и средни фирми също да използват ефективно предимствата на софтуера за управление на бизнеса“, отбелязва Иван Аржентински.

[](http://idg.bg/test/cio/2012/10/17/4912-co3.jpg)

Какво предлага пазара

[](http://idg.bg/test/cio/2012/10/17/4912-co4.jpg)

Както отбелязва Калин Цветанов от Intelligent Systems, “при предлагането на бизнес софтуер няма съществени промени – на българския пазар присъстват по-голяма част от световните решения, няма навлизане на нови вендори, продължават да се предлагат и български софтуерни системи“.

Този коментар описва напълно адекватно представените от участниците в нашата анкета 103 софтуерни продукта, които не изчерпват всички възможности за избор, с които потребителите разполагат, но като цяло са най-активно присъстващите в българския пазар на бизнес софтуер.

33 от системите, за които получихме информация са предназначени за цялостно управление на корпоративните ресурси (ERP) – 16 от тях са разработки на международни доставчици, а 17 – на български компании (виж. „Справочник на потребителя” стр. ??). Новите предложения за този клас продукти са от CSB-System AG и едноименният и партньор в България и от Навтех Груп за системата LS Retail.

В предлагането на BI и CRM системи няма съществени промени. Запазва се тенденцията, която започна преди около 2 години, българските разработчици да разширяват предлаганите от тях програмни продукти с модули осигуряващи CRM и BI функционалност.

Както отбеляза Венелин Димитров от Микроинвест ООД, и фирмите развиващи български интегрирани системи и внедрителите на локализирани ERP системи напоследък са по-активни в разработката на специализирани решения, които разширяват и допълват функционалността на основната система с възможности, необходими за фирмите от различни браншове. Според Тодор Христов, управител, Бонев Софт Одитинг ООД “към момента, разходите за софтуер в предприятията са съсредоточени основно към специализирани за конкретната индустрия приложения“, затова не е изненадващо и активното предлагане на такива решения. В рубриката „Справочник на потребителя" предоставяме информация за някои от тях.

Перспективи

[](http://idg.bg/test/cio/2012/10/17/4912-co5.jpg)  
 Като цяло, българските доставчици на софтуер за управление на бизнеса са оптимистично настроени за развитието на пазара през следващата година. Техните очаквания за ръст на търсенето и реализация на значими проекти са свързани най-вече с необходимостта българските фирми да се погрижат за своята конкурентоспособност независимо дали с финансиране от едноименната европейска програма или със собствени инвестиции.

“Покрай финансовите проблеми и повишаването на данъците към бизнеса в някои европейски държави, както и от сравнително устойчивите показатели на българската икономика се забелязва все повече навлизане на чужди малки и средни компании в България. Това определено оказва своето влияние върху българските фирми и ги поставя в по конкурентна среда с по-високи изисквания. Най-вероятно този процес ще продължи и през следващата година и това ще доведе до по-голям интерес към различните типове системи за управление на бизнеса“, казва Димитър Сарафов от ФТС България.

“Ние определено сме оптимисти в прогнозите за търсенето на софтуерни системи през следващата година. Причината за това е все по-динамичното развитие на бизнеса, за който въвеждането на такъв тип технологични нововъведения е почти задължително“, заявява Венелин Димитров от Микроинвест.

“Очакваме една по-активна 2013 година“, обобщава Калин Цветанов, управител, Intelligent Systems.

Софтуерната индустрия у нас генерира оборот от около 750 млн. лв. годишно

Софтуерната индустрия се развива с добри темпове, съобщи председателят на [Българската асоциация на софтуерните компании](http://www.basscom.org/)(БАСКОМ) Георги Брашнаров на 2 октомври.

Цялата софтуерна индустрия в страната генерира приходи от продажби в размер на около 750 млн. лв. годишно, приблизително такива са и постъпленията от хардуер, а предполагаемата сума на годишните обороти за целия ИТ сектор от 1,5 млрд. лева, обявиха на събитието.

“В много презентации говорим за дял на оборотите на технологичната индустрия от 10% от БВП, като тук включваме целия ИКТ сектор, включително и комуникациите. През последните две години комуникациите генерират около 2/3 от приходите в сектора, а една трета идва от ИТ бранша. От този ИТ сектор през годините отново 2/3 е приносът на хардуера, а една трета – софтуер и услуги. През последните години се наблюдава изравняване на оборотите и дяловете на постъпленията от хардуера и от софтуера и услугите достигат по 50%, поради затруднените продажби на хардуер, който се реализира само на местния пазар и поради доброто здраве на софтуерната индустрия, която има възможност да изнася продукцията си извън пределите на страната”, анализира Георги Брашнаров.

Приходите от продажби на софтуерни продукти и услуги се увеличават с 6 на сто през 2011 г. на годишна база, а повечето участници очакват възходящата тенденция да се запази и през 2012 година. Все пак, резултатите за 2010 г. спрямо 2009 г. бяха по-добри – ръстът бе 12%.

Това става ясно от четвъртото издание на годишно изследване „Барометър на българската ИТ индустрия”, което беше представено от БАСКОМ на пресконференция в БТА на 2 октомври.

Проучването е изготвено в партньорство с консултантската компания GOPA Consultants и включва статистика за периода 2009 – 2011 г., както и прогнози за 2012 година. То е осъществено в периода март – април 2012 г., сред 40 компании, членуващи в БАСКОМ и Българската уеб асоциация (БУА), които създават общо около 240 млн. лв. оборот на година. Над три четвърти – 31 от участващите в него компании са с българска мажоритарна собственост.

Устойчивият ръст е генериран предимно от износ, като делът на износа през последната година е 56% от всички продажби, направени от участниците в запитването. През 2009 г. този показател е бил 53%, а през 2010 г. - 52 процента. Основните дестинации за износ традиционно са Европейският съюз (над 60% от целия износ) и САЩ (над 30% от целия износ).

България – все така на 51-ва позиция в индекса за развитието на ИКТ

България е на 51-во място в индекса за развитието на ИКТ (ICT Development Index, IDI), подготвян всяка година от Световния Телекомуникационен съюз (ITU). На същата позиция страната ни е била и през миналата година. Все пак оценката ни за 2011 г. е 5,20, докато за 2010 г. е била 4,87, показва доклада на ITU, озаглавен “[Измерване на информационното общество](http://www.itu.int/ITU-D/ict/publications/idi/material/2012/MIS2012_without_Annex_4.pdf)” (“[Measuring the Information Society](http://www.itu.int/ITU-D/ict/publications/idi/material/2012/MIS2012_without_Annex_4.pdf" \t "_blank" \o "Measuring the Information Society)”)    
  
Индексът IDI класира 155 страни, на базата на 11 показателя, предоставяни на ITU от националните статистически служби и държавни агенции, контролиращи развитието на ИТ и телекомуникационната индустрия. Всички измервани показатели се отнасят до една от следните 3 области: ниво на достъп до ИТ, степен на тяхното използване (разпространеност) в бита и икономиката и навици на населението в областта на използването на ИТ.   
  
За втора поредна година начело в класацията е Южна Корея. Като цяло, в сравнение с рейтинга за 2010 г., сред първите десет няма съществени промени. Своите места в топ-10 запазват Швеция, Дания, Исландия, Финландия, Холандия, Люксембург, Япония и Швейцария. За първи път от 2 години насам, сред първите десет е Великобритания, която преди беше на 14-та позиция. За сметка на това от топ-10 излезе Сингапур, която промени позицията си от 10-та на 12-та.

Анализаторите отбелязват две интересни тенденции, които се появяват след предишния доклад за индекса.   
Първата от тях е нарасналата ценова разлика по отношение на достъпността на ИКТ услугите между развиващите се и развитите страни. За измерване на ценовата достъпност е използван инструмента IPB (“Кошница на цените на ИКТ услиги”), който характеризира дял на разходите за ИТ в общата потребителска кошница на дадена страна.   
През 2011 г. IPB за развитите страни е средно 1,6, докато за развиващите се е 14,2 – т.е. отношението между двата показателя е 8,9. За сравнение, през 2008 г., когато IPB е измерен за първи път неговата стойност за развитите страни е била 2,6, а за развиващите се 20,2 – т.е. отношението е било 7,8.   
  
Така, макар че цените за ИКТ услуги намаляват и в развитите, и в развиващите се страни, “цифровата пропаст” между тях расте.   
Втората интересна тенденция е свързана с разпространението на мобилен и фиксиран достъп до Интернет. По данни на ITU проникването на мобилния широколентов достъп през миналата година е 15,7 на 100 души. За сравнение през 2007 г. този показател е бил около 3%. В същото време показателят за фиксиран достъп си остава един и същ – 8,5 на 100 човека.   
През последната година, броят на активните абонати на мобилен широколентов достъп се е увеличил с 40%, достигайки 1,1 млрд. Броят на домакинствата ползващи интернет също е нараснал, но само с 14%. Сега с Интернет разполагат 600 млн., от 1,8-те млрд. съществуващи домакинства в света. Като цяло през последната година интернет потребителите са увеличили броя си с 11% и достигат 2,3 млрд. души.

Информационната икономика се нуждае от милиони ИТ специалисти

През 2015 г. поради необходимостта от обслужване на “големите данни” в сферата на информационните технологии ще бъдат създадени 4,4 млн. работни места, като 1,9 млн. от тях ще са в САЩ. Всяко от тези работни места, ще доведе до създаването на още три извън сферата на ИТ, така че само в САЩ през следващите 4 години за поддръжката на информационната икономика ще се трудят още 6 млн. души, сочи [най-новата прогноза на Gartner](http://www.gartner.com/it/page.jsp?id=2207915).  
  
Според експертите от Gartner, основен проблем в тази ситуация е, че в областта на ИТ няма толкова много кадри тъй като както частната, така и държавната образователна система, например в САЩ, не са способни да снабдят индустрията с достатъчно количество специалисти. Анализаторите прогнозират, че само едно от всеки три от споменатите нови работни места ще бъде заето от квалифициран сътрудник.    
  
Експертите от Gartner считат, че ангажимента за изграждането на квалифицирани ИТ кадри трябва да бъде поет непосредствено от компаниите, които се нуждаят от такива кадри, тъй като именно тези сътрудници са техният пропуск към информационната икономика на бъдещето.   
  
В допълнение от Gartner отбелязват, че разходите за ИТ в глобален мащаб през 2013 г. ще достигнат $3,7 млрд., което е с 3,8% повече спрямо изразходваните $3,6 млрд. през 2012 г.

Използвана литература:

1. [http://cio.bg](http://cio.bg/)  
2. [http://tuj.asenevtsi.com](http://tuj.asenevtsi.com/)

3. <http://wikipedia.org>